钦定古今图书集成/明伦汇编/氏族典/第164卷 > 《廖用贤尚友录》 > 潘孟阳
## 钦定古今图书集成/明伦汇编/氏族典/第164卷 > 《廖用贤尚友录》 > 潘孟阳

按《唐书潘孟阳传》，“孟阳，史亡何所人。登博学宏词科，
补渭南尉，再迁殿中侍御史，擢累兵部郎中。贞元末，
王绍以恩幸进，数称孟阳才，权知户部侍郎，杜佑判
度支，奏以自副。时宪宗新立，诏孟阳驰驿江淮视财
赋，加盐铁转运副使，并察诸使治否。孟阳恃奥主，又
气豪倨，从者数百人。所至会宾客留连倡乐，招金钱”，
多补吏，誉望。大丧。使还，罢为大理卿。元和三年，出为
华州刺史，迁剑南东川节度使。宰相武元衡与孟阳
旧，复以户部侍郎召判度支，又兼京北五城营田使。
太府王遂为西北供军使，持营田不可，至私忿恨，更
请间论列。帝怒，罢孟阳左散骑常侍。明年，复旧官。病
风痹，复改左散骑常侍。卒，赠兵部尚书，谥曰“康。”